ኢትዮጵያ በግብርናው ዘርፍ ያላትን መልካም ተሞክሮ ለሌሎች የአፍሪካ አገራት እንድታካፍል ተጠየቀች
ኢትዮጵያ በግብርናው ዘርፍ ያላትን መልካም ተሞክሮ ለሌሎች የአፍሪካ አገራት እንድታካፍል “የአፍሪካ የአረንጓዴ አብዮት ጥምረት”አግራ/ጠየቀ።ጠቅላይ ሚኒስትር አቶ ኃይለ ማሪያም ደሳለኝ የቀድሞውን የመንግስታቱ ድርጅት ዋና ጸሃፊና የአፍሪካ የአረንጓዴ አብዮት ጥምረት” የቦርድ ሊቀመንበር ኮፊ አናንና የወቅቱን የድርጅቱን ሊቀመንበር ስትራይቭ መሲን በፅህፈት ቤታቸው ተቀብለው አነጋግረዋልጠቅላይ ሚኒስትር ሃይለማሪያም ደሳለኝ በዚሁ ወቅት እንዳሉት ኢትዮጵያ በግብርናው ዘርፍ ያላትን መልካም ተመክሮ ለማካፈልና ከድርጅቱ ጋር ያላትን ትብብር አጠናክራ ትቀጥላለች።የኢትዮጵያ ግብርና ትርንስፎርሜሽን ኤጀንሲ ለአገሪቱ የግብርና እድገት ከፍተኛ አስተዋፅኦ ማድረጉንና ይህ ሞዴል ለሌሎች የአፍሪካ አገራት ሊስፋፋ እንደሚገባም ጠቅላይ ሚኒስትሩ አብራርተዋልመንግስት ለግብርናው ዘርፍ እድገት ከፍተኛ ትኩረት በመስጠቱና ባለድርሻ አካላትም ዘርፉን በባለቤትነት መንፈስ እንዲከታተሉት በማድረጉ  አሁን በኢትዮጵያ ለሚታየው የግብርና እድገት ጉልህ ሚና መጫወቱንም ጠቅሰዋል።ኢትዮጵያ ከዚህ አንፃር ያላትን የዳበረ ልምድ ለሌሎች የአፍሪካ አገራት በማካፈል ለአፍሪካ የግብርና እድገት ትብብሯን አጠናክራ እንደምትቀጥል ጠቅላይ ሚኒስትሩ ለከፊ አናን አረጋግጠውላቸዋል“ኢትዮጵያ የግብርናውን ክፍለ ኢኮኖሚ ለማሳደግ የሚያጋጥሙ ችግሮችን በተናጠል የምታይበት ልምድ አላት” ያሉት ጠቅላይ ሚኒስትሩ ለቀጣይም በዘርፉ ልዩ ትኩረት ሰጥታ እንደምትሰራ መግለጻቸውን ውይይቱን የተከታተሉት የጠቅላይ ሚኒስትሩ ቃል አቃባይ ለጋዜጠኞች ገልፀዋልየቀድሞው የተ.መ.ድ ዋና ጸሃፊና “የአፍሪካ የአረንጓዴ አብዮት ጥምረት”የቀድሞው የቦርድ ሊቀመንበር ኮፊ አናን በበኩላቸው ኢትዮጵያ በግብርናው ዘርፍ ከፍተኛ ውጤት ያስመዘገበችና ለአፍሪካ አገራትም ሞዴል መሆኗን ተናግረዋል።“የኢትዮጵያ መንግስት ለግብርናው ዘርፍ እድገት የሰጠውን ትኩረት አደንቃለሁ”ያሉት ኮፊ አናን ሌሎች የአፍሪካ አገራትም የኢትዮጵያን ፈለግ ተከትለው በዘርፉ ለውጥ ማምጣት እንደሚችሉ አመልክተዋልየአፍሪካ የአረንጓዴ አብዮት ጥምረት የወቅቱ ሊቀ መንበር ስትራይቭ ማሲዋ በበኩላቸው ኢትዮጵያ በግብርናው ዘርፍ እያሳየች ያለውን የአመራር ብቃትና አሰራር አድናቆታቸውን ገልጸዋል።የአፍሪካን ግብርና ለማሳደግ በሚደረገው ርብርብ ድርጅታቸው ከኢትዮጵያ ጋር የጠነከረ ግንኙነት መፍጠር እንደሚፈልግም ገልፀዋልየአፍሪካ አገራት በግብርናው ዘርፍ ያላቸውን ጠቃሚ ልምድ በመለዋወጥ ለዘላቂ ኢኮኖሚ እድገት በጋራ መስራት እንደሚገባቸውም አሳስበዋል።የአፍሪካ የአረንጓዴ አብዮት ጥምረት /አግራ/ እንደ አውሮፓውያን አቆጣጠር በ2006 ዓም የተቋቋመ ሲሆን በአፍሪካ  አህጉር የግብር ዘርፍ  እድገት ድጋፍ የሚያደርግ ድርጅት ነው። (ኢብኮ)